**OKRESNÉ RIADITEĽSTVO POLICAJNÉHO ZBORU**

**V KOŠICIACH**

**odbor poriadkovej polície**

Obvodné oddelenie Policajného zboru Košice Sídlisko KVP

Dénešova č. 53, 040 23 Košice

• •

Miestny úrad mestskej časti

Košice Sídlisko KVP

Trieda KVP č. 1

Košice

• •

|  |  |  |  |
| --- | --- | --- | --- |
| **Váš list číslo/zo dňa** | **Naše číslo** | **Vybavuje/linka** | **Košice** |
|  | ORPZ-KE-OPP9-87-002/2019 | npor. Ing. Štefan Balog/32903 | 11.09.2019 |

Vec

Bezpečnostná situácia za obdobie od 01.01.2019 do 30.06.2019, správa

- zaslanie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výkon hliadkovej a obchádzkovej služby bol plánovaný na základe spracovaných analýz bezpečnostnej situácie a stavu verejného poriadku v služobnom obvode OO PZ Košice Sídlisko KVP, pričom výkon služby bol orientovaný do miest s najčastejším výskytom protispoločenskej činnosti s cieľom jej eliminácie. Za sledované obdobie sme nezaznamenali narušenie verejného poriadku takého charakteru, ktoré by si vyžadovalo nasadenie väčšieho počtu síl a prostriedkov.

Za obdobie I. polroku 2019 bolo zaznamenaných celkovo v služobnom obvode OO PZ KVP **209** trestných činov (I. polrok 2018: 205), pričom z uvedeného počtu bolo objasnených v I. polroku **108** trestných činov ( I. polrok 2018: 108), čo predstavuje objasnenosť **54,23 %** ( I. polrok 2018 bol 52,68 %).

Podľa analýzy trestných činov evidujeme v služobnom obvode OO PZ KVP **c**elkovú násilnú trestnú činnosť za rok 2018 v **27** prípadoch (I. polrok 2018: 13) , pričom páchateľ bol zistený v **5** prípadoch (1. polrok 2018: 5).

Z uvedenej násilnej trestnej činnosti napr. evidujeme za I. polrok rok 2019 :

* úmyselné ublíženie na zdraví celkom **15** TČ, z toho **1** objasnený ( I. polrok 2018: 6/0 )
* nebezpečné vyhrážanie celkom **11** z toho **4** objasnené ( I. polrok 2018: 3/3 )
* porušovanie domovej slobody **1** neobjasnený ( I. polrok 2018: 1/0 )
* lúpežné prepadnutie osôb v počte **0**  ( I. polrok 2018: 1/1 )

|  |  |  |  |  |  |
| --- | --- | --- | --- | --- | --- |
| or pz kosice2 | Telefón | Fax | E-mail | Internet | IČO |
| +421/9619 32900 | +421/9619 32909 | [marcel.kumicak@minv.sk](mailto:marcel.kumicak@minv.sk) | [www.minv.sk](http://www.minv.sk) | 00151866 |

- 2 -

Majetkovú trestnú činnosť za rok 2018 evidujeme v **66** prípadoch (I. polrok 2018: 47), pričom páchateľ bol vypátraný v **15** prípadoch (I. polrok 2018 to bolo 8) .

Z celkového počtu **66** majetkových prípadov okrem iných trestných činov, evidujeme za rok 2018 :

* **4** krádeže vlámaním, objasnené **0**  ( I. polrok 2018: 6/1 )
* **32** ostatnýchkrádeží, objasnené **14** ( polrok 2018: 27/6 )
* **30** ostatné majetkové TČ, objasnené **1** ( polrok 2018: 14/1 )

S cieľom pozitívneho ovplyvnenia dopravno-bezpečnostnej situácie policajti tunajšieho OO PZ vykonali vlastné represívno-bezpečnostné akcie, ako aj dopravno–bezpečnostné akcie v spolupráci s Okresným dopravným inšpektorátom OR PZ v Košiciach hlavne so zameraním sa na ochranu chodcov prechádzajúcich cez cestu, vodičov pod vplyvom alkoholu.

Služobná činnosť na úseku ochrany verejného poriadku v I. polroku 2019 bola nasledovná:

- zadržanie a obmedzenie osobnej slobody podozrivých osôb – 21 (I. polrok 2018 - 54),

- predvedené,  zaistené a zatknuté osoby – spolu 128 osôb (I. polrok 2018 - 102),

- vypátraných bolo 12 hľadaných osôb a 2hľadané veci (I. polrok 2018 - 27 osôb a 3 veci)

- celkový počet vybavených – doručených písomných dožiadaní – 714 ( súdy, prokuratúra,

mimorezortné dožiadania ) (1. polrok 2018 - 586)

Za obdobie I. polroku 2019 bolo zaznamenaných celkovo v služobnom obvode OO PZ KVP 212 priestupkov (I. polrok 2018: 244), pričom z uvedeného počtu bolo objasnených 77 priestupkov (I. polrok 2018: 76 ), čo predstavuje objasnenosť 58,02%(1. polrok 2018: 44,97 %).

Vzhľadom na predloženú správu možno konštatovať, že bezpečnostná situácia z hľadiska zabezpečenia verejného poriadku a stavu kriminality je v služobnom obvode Obvodného oddelenia PZ Košice Sídlisko KVP dobrá, v porovnaní s predchádzajúcim obdobím stabilizovaná, nedošlo k výraznému zhoršeniu v jednotlivých ukazovateľov a ani ako celku, čo hodnotíme veľmi pozitívne.

mjr. Mgr. Marcel Kumičak riaditeľ