Dôvodová správa:

Návrh na zrušenie uznesenia číslo 400 zo dňa 10.04.2018, ktoré bolo potvrdené uznesením číslo 404 zo dňa 15.05.2019 podľa § 13 ods. 8 zákona SNR č. 369/1990 Zb. o obecnom zriadení v znení neskorších predpisov je predložený z dôvodu, že zanikol dôvod pre ktorý bolo toto uznesenie prijaté.

Aplikácia vnútorného predpisu „Zásad obsadzovania komisií pre výberové konania v Mestskej časti Košice-Sídlisko KVP“ pri celkovom počte 13 poslancov a množstve realizovaných výberových konaní je zaťažujúca tak pre poslanecký zbor, ako aj pre zamestnancov mestskej časti z časového hľadiska.

Zrušenie tohto uznesenia neznamená, že sa výberových konaní či verejných obstarávaní nebudú prípadne nemôžu zúčastňovať aj zástupcovia poslaneckého zboru na základe vzájomnej spolupráce volených orgánov mestskej časti.

Na základe uvedeného je predložený návrh na zrušenie predmetného uznesenia.

Spracovali:

Ing. Roman Matoušek, zástupca starostu

JUDr. Magdaléna Balážová, právne oddelenie