**Informácia**

k plneniu uznesenia č. 79/c zo VII. rokovania Miestneho zastupiteľstva

Mestskej časti Košice – Sídlisko KVP zo dňa 15.08.2019

**Inventarizácia drevín v náhradnej výsadbe**

Dňa 09.02.2018 spoločnosť TEHO, s.r.o. oznámila Mestskej časti Košice – Sídlisko KVP , že začína vykonávať prípravné práce pre stavbu „ TEHO – Rekonštrukcia a modernizácia rozvodov tepla na okruhoch KVP“, na ktoré bolo vydané stavebné povolenie A/2016/13931-05/MIN dňa 23.8.2016.

Jednou z prvých prípravných prác bol výrub stromov a kríkov, ktoré sa nachádzali v ochrannom pásme na spravovaných tepelných rozvodoch.

Okresný úrad, na základe oznámenia o plánovanom výrube drevín v zmysle § 47 ods.7 zákona č. 543/2002 Z. z. vydal stanovisko OU-KE-OSZP3-2016/030955-2 zo dňa 14.07.2016, že k plánovanému výrubu nemá námietky, nakoľko nie je v rozpore s požiadavkami na ochranu drevín.

Na základe technickej správy, vypracovanej Ing. Drábikom v januári 2016, v ochrannom pásme sa nachádzalo 59 ks stromov a 64 skupín kríkov.

V termíne 22.3. až 29.3.2018 bolo odstránených 61 ks stromov, po zahájení výkopových prác spoločnosťou Menert, s. r. o. sa zistilo, že je ešte 30 stromov, ktoré bránia výkopovým prácam, ktoré boli 16.-18.5.2019 odstránené. Táto potreba vznikla pri zahájení stavby, kedy na uvedených miestach nebolo možné sa dostať k vodiacej šachte starého teplovodu. V priebehu prác bolo ďalej zistené, že je nutné odstrániť ďalšie 4 stromy, ktoré tvorili priamu prekážku mechanizmom, alebo ich podkopanie bolo nebezpečné pre okolie.

**Celkový počet vyrúbaných stromov je 95 ks.**

Ing. Drábik odovzdal dokument na doporučené náhradné výsadby drevín , ktoré ponúka ako "Akt dobrej vôle" investor stavby, TEHO s.r.o. Košice.

Na základe uvedeného a dohody boli vytypované miesta na náhradnú výsadbu stromov na území mestskej časti a **bolo vysadených 96 ks drevín**, rozpis je v prílohe.

Inventarizáciou drevín, dňa 30.08.2019 bolo zistené, že pri detskom ihrisku Wurmova došlo k vymrznutiu 2 ks stromu smrek a v mesiaci máj k vyschnutiu 2 ks stromov druhu smrek, pri ich vykopaní bol v koreňovom systéme zvýšený výskyt mravcov, čo pravdepodobne zapríčinilo ich vyschnutie. Na Moskovskej ulici pri zastávke MHD došlo k vyschnutiu 2 ks cypruštekov, na uvedenom mieste boli cyprušteky opakovane vysádzané, stále došlo k vyschnutiu, čo mohla zapríčiniť nekvalitná ílovitá pôda, alebo znečistenie psami, čoho dôsledkom došlo k vyschnutiu viacerých stromov. Na Klimkovičovej ulici vyschol 1 ks tis a na Zombovej ulici pri workoute vyschol 1 ks smrek pichľavý, pravdepodobne dôsledkom znečistenia psami.

Náhradná výsadba drevín v rámci rozhodnutia Mesta Košice:

**V rámci náhradnej výsadby bolo vysadených 16 stromov**, rozpis je v prílohe.

Inventarizáciou bolo zistené, že pri detskom ihrisku na Dénešovej 31 2 ks stromu Liliodendron tulipifera javia známky uschnutia konárov, kmeň je v dobrej kondícii. Na Starozagorskej ulici 4 Cypruštek 1 ks, listy sú čiastočne zoschnuté, kmeň je v dobrej kondícii.

Návrh riešenia: Pri realizácii výsadby drevín žiadať dodávateľa prác o výmenu 100% zeminy, z dôvodu nekvalitnej ílovitej pôdy na území MČ.

Spracovala: Mária Kopuničová

oddelenie výstavby a majetku