**Informácia**

k plneniu uznesenia číslo 79/b zo VII. rokovania Miestneho zastupiteľstva mestskej časti Košice-Sídlisko KVP zo dňa 15. augusta 2019

**Monitoring vodorovného dopravného značenia na sídlisku**

Pri monitoringu vodorovného dopravného značenia na sídlisku KVP, za účelom posúdenia potreby jeho obnovy, bol zistený počet:

* priechodov pre chodcov, ktoré mestská časť obnovuje je 65 ks,
* parkovacích čiar, ktoré mestská časť obnovuje je približne 6 000 ks,
* žltých čiar, ktoré mestská časť obnovuje je približne 106 ks.

Na obnovu vodorovného dopravného značenia je ročne potrebné vyčleniť finančné prostriedky vo výške približne 32 600,- eur.

V rozpočte mestskej časti na rok 2019 nie sú vyčlenené finančné prostriedky na tento účel. Uvedené je možné realizovať po zapracovaní a schválení rozpočtu mestskej časti pre rok 2020.

Vodorovné dopravné značenie je potrebné vyznačiť v rozmedzí mesiacov Apríl – Október a príloha č. 1 s vyznačením priechodov pre chodcov zodpovedá tomuto farebnému označeniu:

* zelená vo veľmi dobrom stave (predpokladaný termín vyznačenia September, Október)
* oranžová v mierne poškodenom stave (predpokladaný termín vyznačenia Jún, Júl, August)
* bordová vo veľmi zlom stave (predpokladaný termín vyznačenia Apríl, Máj)

Príloha číslo 2 je realizácia vodorovného dopravného značenia za rok 2018 rozdelená podľa obvodov.

Spracovala: Ing. Monika Šalatová

oddelenie výstavby a majetku