**Dôvodová správa :**

Predmetný návrh je predkladaný z dôvodu, že Mestská časť Košice – Sídlisko KVP má záujem uchádzať sa o dotáciu Ministerstva hospodárstva Slovenskej republiky na podporu budovania verejne prístupných elektrických nabíjacích staníc.

Ministerstvo hospodárstva vyhlásilo dňa 1.7.2019 výzvu na predkladanie žiadostí o poskytnutie dotácie na podporu budovania verejne prístupných nabíjacích staníc, ktorej cieľom je podpora rozvoja elektromobility v Slovenskej republike formou rozvoja nabíjacej infraštruktúry.

Uvedená výzva je zverejnená na webovom sídle ministerstva <https://www.mhsr.sk/aktuality/vyzva-na-predkladanie-ziadosti-o-poskytnutie-dotacie-na-podporu-budovania-verejne-pristupnych-elektrickych-nabijacich-stanic>

Financovanie celkových oprávnených výdavkov projektu: 95 % dotácie zo štátneho rozpočtu a 5 % vlastné zdroje žiadateľa.

**Najnižšia výška dotácie:** 2 500 EUR

**Najvyššia výška dotácie:** 5 000 EUR

Do tejto výzvy Mestská časť Košice – Sídlisko KVP, ako oprávnený žiadateľ predkladá projekt : Nabíjacia stanica pre elektromobily v MČ Košice – Sídlisko KVP. Zámerom je výstavba verejne prístupnej nabíjacej stanice 2 x 22 kW pre elektromobily. Nabíjacia stanica bude umiestnená na verejnom parkovisku Zombova ul.- pri miestnom úrade na parcele Registra C-KN č. 3309/29 v správe mestskej časti. Napojená bude z budovy miestneho úradu.

Nabíjacia stanica bude pripravená na inteligentné samoobslužné zariadenie nabíjania a účtovanie po zapojení kábla a identifikácii zákazníka . Identifikácia zákazníka bude uskutočňovaná cez internet/ mobilnú aplikáciu s použitím QR kódu s možnosťou ad hoc platby .

Celkové náklady na realizáciu nabíjacej stanice budú 5 998,87 € , dotácia predstavuje výšku 5000,00 € a na projekt je potrebné dofinancovanie vo výške 998,87 €.

Materiál je predkladaný z dôvodu, že uznesenie miestneho zastupiteľstva je jednou z povinných príloh k žiadosti o poskytnutie dotácie.

Spracovali:

Ing. Monika Šalátová, referent oddelenia VaM

Ing. Jana Timková, špecialista pre VO

V Košiciach, 12.9.2019